หญิงไทย 1 ราย กลับจากรัสเซีย ติด “โควิด” ดันยอดป่วยสะสม 3,082 คน ไม่มีผู้เสียชีวิต
"ศบค." เผยหญิงไทย 1 ราย กลับจากรัสเซีย ติด "โควิด" ดันยอดป่วยสะสม 3,082 คน ไม่มีผู้เสียชีวิตเพิ่ม
"ศบค." เผยหญิงไทย ราย กลับจากรัสเซีย ติด "โควิด" ดันยอดป่วยสะสม 3,082 คน ไม่มีผู้เสียชีวิตเพิ่ม
1 มิ.ย. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 1 มิ.ย.63 เมื่อเวลา 11.30 น.ที่ผ่านมา ที่ทำเนียบรัฐบาล
โดยระบุว่า พบผู้ติดเชื้อโควิด-19 เพิ่ม 1 ราย รวมผู้ป่วยยืนยันสะสม 3,082 ราย รักษาหายเพิ่ม 2 ราย รักษาหายแล้ว 2,965 ราย ยังรักษาอยู่ 60 ราย ไม่มีผู้เสีชีวิต ยอดผู้เสียชีวิต คงที่ 57 ราย
สำหรับผู้ป่วยโควิด-19 รายใหม่ เป็นหญิงไทยอายุ 43 ปี เดินทางกลับจากประเทศรัสเซีย เดินทางเข้าวันที่ 20 พ.ค. อยู่ในสถานที่ที่รัฐจัดให้ (State Quarantine)​ ตรวจเชื้อครั้งที่ 1 ไม่พบเชื้อ ตรวจครั้งที่ 2 พบเชื้อแต่ไม่มีอาการใดๆ เข้ารับการรักษาใน รพ. จ.ชลบุรี แล้ว
ทั้งนี้ ถือว่า ในประเทศไม่พบเชื้อติดต่อกันมา 7 วันแล้ว โดยย้อนหลับ 7 วัน เป็นการพบผู้ป่วยในสถานกักกันที่เดินทางกลับจากต่างประเทศทั้งหมด